《于朱玉峰太宰宅修会得匏字》
明代·湛若水

诸公青云器，鄙人长系匏。九载面石壁，烟霞与游遨。

知匪适时面，世网忽复遭。天官开胜会，满座皆贤豪。

人豪事自胜，蓬瀛何必高。作者已七人，伊予惭续貂。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。